Ingredjenti 800g għaġina tat-torti… skont ir-riċetta ' Għaġina tat-Torti ' mogħtija f'dan il-ktieb 800g qargħa ħamra 200g ross kurrat tewm frisk landa kbira tonn taż-żejt inċova żebbuġ iswed imnaddaf mill-għadma u mqatta' taħlita ta' ħwawar tal-gosti tiegħek bżar mitħun frisk u melħ Lesti l-għaġina. Ixgħel il-forn 180 0 C, gass numru 4. Naddaf il-kurrat, qaxxar it-tewm u qattagħhom f'biċċiet żgħar. Naddaf il-qargħa ħamra, qaxxarha u qattagħha wkoll f'biċċiet żgħar. Saħħan ftit żejt ġo taġen kbir u qalli l-kurrat u t-tewm bla ma tħallihom jiskuraw. Meta jkunu trasparenti, żid il-qargħa ħamra u sajjar sakemm din tirtab ħafna. Ħawwad ta' spiss. Baxxi n-nar u żid iż-żebbuġ iswed imqatta'. Ħawwad tajjeb, żid ftit inċova u kompli sajjar fuq nar bati. Żid ir-ross nej u kompli sajjar filwaqt li tħawwad il-ħin kollu. Żid il-ħwawar li tiggosta bħal ħabaq, merqtux u sagħtar. Roxx ukoll il-bżar. Tużax ħafna melħ minħabba li diġà hemm kemm l-inċova kif ukoll iż-żebbuġ. Żid it-tonn taż-żejt u kompli sajjar għal ftit ћin ieћor. Ħawwad ta' spiss. Iftaħ l-għaġina. Segwi l-istruzzjonijiet 8 sa 10 tar-riċetta ' Flan tal-Kiwi u Irkotta' . Qabel tpoġġi t-taћlita fuq l-gћaġina, ferrex ftit ross nej fil-qiegħ tagħha. Dan iservi biex jiġbor xi likwidu żejjed li jkun hemm. Tista' tagħlaq din it-torta b'wiċċ sћiћ tal-gћaġina jew iżżejjen il-wiċċ b'forma ta' kannizzata magħmula mill-istrixxi tal-gћaġina.